nahid-hub/BLUGE-bengali-wikipedia-section-title-prediction huggingface dataset:
মূল "পিসি কার্ড মেমোরি" কার্ডসমূহে বিদ্যুৎ প্রবাহ বন্ধ করার পরও যাতে তথ্য বজায় রাখতে পারে তার জন্য একটি অভ্যন্তরীণ ব্যাটারি ব্যবহৃত হত। ব্যাটারির এ ক্ষণস্থায়ী আয়ুই ছিল এর একমাত্র নির্ভরযোগ্যতাজনিত সমস্যা। কম্প্যাক্টফ্ল্যাশ কার্ডসমূহ যেগুলো অন্যান্য ফ্ল্যাশ মেমোরি ডিভাইসের মতো ফ্ল্যাশ মেমোরি ব্যবহার করে তাদের যেকোন ব্লকে সীমিত সংখ্যকবার মুছা/লিখা চক্রের জন্য মূল্যায়ন করা হয়। যেখানে নর ভিত্তিক ফ্ল্যাশ মেমোরির উচ্চ সহনশীলতা রয়েছে এবং এর সীমা হলো ১০,০০০ থেকে ১,০০০,০০০ কিন্তু তাদের মেমোরি কার্ড হিসেবে ব্যবহার করার জন্য অভিযোজিত করা হয়নি। বেশিরভাগ মাস স্টোরেজ যেগুলো ফ্ল্যাশ ব্যবহার করে সেগুলো ন্যান্ড ভিত্তিক। এই হালনাগাদের সময় পর্যন্ত (২০১৫), ন্যান্ড ফ্ল্যাশ মেমোরিসমূহকে আকৃতিতে ছোট করে ১৬ ন্যানো মিটারে আনা হয়েছে। সাধারণত তাদের নির্ধারণ করা হয় হার্ড ডিস্ক ব্যর্থতার পূর্বে প্রতি ব্লকে ৫০০ থেকে ৩,০০০ লেখা/মুছার চক্র হিসেবে। এটি চুম্বকীয় মিডিয়ার তুলনায় কম নির্ভরযোগ্য। কার পিসি হ্যাকস এর মতে উইন্ডোজ সোয়াপ ফাইল নিষ্ক্রিয় করে এবং এটির এনহ্যান্সড রাইট ফিল্টার (ইডব্লিওএফ) ব্যবহারের মাধ্যমে ফ্ল্যাশ মেমোরিতে অপ্রয়োজনীয় লিখা নির্মূল করা সম্ভব। উপরন্তু যখন ফ্ল্যাশ মেমোরি ড্রাইভ সম্পূর্ণরূপে মুছে ফেলার প্রয়োজন হবে তখন "কুইক ফরম্যাট" পদ্ধতি ব্যবহার করা উচিত এবং ডিভাইসে যথাসম্ভব কম লেখা উচিত।

বেশিরভাগ কম্প্যাক্টফ্ল্যাশ ফ্ল্যাশ মেমোরি ডিভাইসমূহের যে ব্লকে লিখা হয়েছে তার বাস্তবিক স্থানের তারতম্য ঘটিয়ে ব্লকসমূহের ক্ষয়কে সীমাবদ্ধ রাখে। এই প্রক্রিয়াকে ওয়্যার লেভেলিং বলা হয়। কম্প্যাক্টফ্ল্যাশকে যখন হার্ড ডিস্ক ড্রাইভের স্থান নেয়ার জন্য "এটিএ" মোডে ব্যবহার করা হয় তখন ওয়্যার লেভেলিং করা ঝুঁকিপূর্ণ হয়ে পড়ে কারণ নিম্ন-সংখ্যক ব্লকসমূহ সে সমস্ত সারণী ধারণ করে যেগুলোর সামগ্রীসমূহ ঘনঘন পরিবর্তিত হয়। বর্তমান কম্প্যাক্টফ্ল্যাশ কার্ডসমূহ সমগ্র ড্রাইভ জুড়ে ওয়্যার লেভেলিং প্রক্রিয়া বিস্তার করে। আরও আধুনিক কম্প্যাক্টফ্ল্যাশ কার্ডসমূহ তথ্যকে এত কদাচিৎভাবে স্থানান্তর করবে যাতে করে নিশ্চিত থাকা যায় যে সকল ব্লকসমূহ সমানভাবে ক্ষয় প্রাপ্ত হয়।

ন্যান্ড ফ্ল্যাশ মেমোরি ঘনঘন সফট রিড এরর প্রবণ। কম্প্যাক্টফ্ল্যাশ কার্ডে ত্রুটি পরীক্ষণ এবং সংশোধন সুবিধাযুক্ত যেটি ত্রুটি সনাক্ত করে এবং ব্লকটিতে পুনরায় লিখে। প্রক্রিয়াটি ব্যবহারকারীর নিকট দৃষ্টিগোচর হয় না, যদিও এটি তথ্য প্রবেশকে ধীর গতির করে তুলতে পারে।

যেহেতু ফ্ল্যাশ মেমোরি ডিভাইস সলিড স্টেট তাই আঘাতের ক্ষেত্রে এটি ঘূর্ণনশীল ডিস্কের তুলনায় কম আক্রান্ত হয়।

উল্টো সন্নিবেশ থেকে বৈদ্যুতিক ক্ষতির সম্ভাবনাকে অপ্রতিসম খাঁজ প্রদানের মাধ্যমে নিবারণ করা হয় এবং হোস্ট ডিভাইসটি যে উপযুক্ত সংযোজক ব্যবহার করছে সে বিষয়ে নিশ্চিত থাকতে হয়।
ছোট কার্ডসমূহ ছোট ডিস্ক ড্রাইভ কর্তৃক প্রয়োজনীয় বিদ্যুৎ শক্তির প্রায় ৫% কম খরচ করে এবং আরও দামী হাই স্পিড কার্ডের থেকে ৪৫ মেগাবাইট/সেকেন্ডেরও বেশি ন্যায়সঙ্গত স্থানান্তর গতি প্রদান করে। কিন্তু প্রস্তুতকারকরা ফ্ল্যাশ মেমোরিকে রেডিবুস্ট হিসেবে ব্যবহার করা থেকে সতর্কীকরণ করে কারণ এটি বাড়তি ৫০০ এমএ বিদ্যুৎ খরচ করে।

সঠিক অনুচ্ছেদ শিরোনাম কোনটি?
titleA. গতিবেগ
titleB. সিএফ ফর্ম ফ্যাক্টরের অন্যান্য ডিভাইস
titleC. নির্ভরযোগ্যতা
titleD. সিএফএক্সপ্রেস
উত্তর: titleC
সর্বমোট ১৭ টেস্টে নিউজিল্যান্ড দলের অধিনায়কের দায়িত্বে ছিলেন। তন্মধ্যে একটিমাত্র টেস্টে তার দল জয় পেলেও তা স্মরণীয় হয়ে থাকবে। মার্চ, ১৯৭৪ সালে ক্রাইস্টচার্চে অনুষ্ঠিত টেস্টে টসে জয়ী হয়ে অস্ট্রেলিয়াকে ব্যাটিংয়ের জন্য আমন্ত্রণ জানান। প্রথম ইনিংসে মিডিয়াম পেস বোলিং করে তিন উইকেট দখল করেন। তন্মধ্যে গ্রেগ চ্যাপেল ও রডনি মার্শের ন্যায় ব্যাটসম্যান ছিল। খেলায় নিউজিল্যান্ড পাঁচ উইকেটের নাটকীয় জয় পায়। সমগ্র খেলোয়াড়ী জীবনে ৫৯ টেস্ট উইকেট পান ৩৬.৫০ গড়ে।

১৯৭২ সালে কিউই দলের ব্যর্থ ওয়েস্ট ইন্ডিজ সফরের প্রেক্ষিতে গ্রাহাম ডাউলিংয়ের কাছ থেকে দলের দায়িত্বভার তার উপর অর্পণ করা হয়। ব্যাটিংয়ের পাশাপাশি চমৎকারভাবে ফিল্ডিং করাসহ উভয়ভাবেই মিডিয়াম পেস বোলিংয়ে সুইং করানোয় দক্ষতার প্রকাশ ঘটিয়েছেন। অনেকের ন্যায় তিনিও অধিনায়কত্ব থেকে নিজ নাম প্রত্যাহার করে ব্যাটিংয়ে মনোনিবেশ ঘটান।

সঠিক অনুচ্ছেদ শিরোনাম কোনটি?
titleA. পরিসংখ্যান
titleB. একদিনের আন্তর্জাতিক
titleC. অধিনায়কত্ব
titleD. আন্তর্জাতিক ক্রিকেট
উত্তর: titleC
তরুণ তুর্কিরা সুলতানকে জিহাদ আহ্বান করতে বাধ্য করে। এতে মিত্রশক্তিকে প্রতিহত করার ডাক দেয়া হয়। তবে এই আহ্বান সফল হয়নি। তরুণ তুর্কি সরকার পদত্যাগ করে এবং তিন পাশা বলে পরিচিত আনোয়ার পাশা, তালাত পাশা ও জামাল পাশা জার্মান যুদ্ধজাহাজ করে তুরস্ক ছেড়ে পালিয়ে যান। ১৯১৮ সালের জুলাই মাসে পঞ্চম মুহাম্মদ মৃত্যুবরণ করলে সুলতান ষষ্ঠ মুহাম্মদ তার স্থলাভিষিক্ত হন। ১৯১৮ সালের ৩০ অক্টোবর একটি ব্রিটিশ যুদ্ধজাহাজে উসমানীয়রা আত্মসমর্পণের উদ্দেশ্যে স্বাক্ষর করে। মিত্রবাহিনী কনস্টান্টিনোপলে উপস্থিত হয় এবং সুলতানের প্রাসাদ দখল করে নেয়া হয়।

সঠিক অনুচ্ছেদ শিরোনাম কোনটি?
titleA. লিবিয়া
titleB. পঞ্চম মুহাম্মদ, ১৯০৯-১৯১৮
titleC. খিলাফত আন্দোলন
titleD. জিহাদ আহ্বান
উত্তর: titleD
কীটনাশক ও ফসলের রোগের বিরুদ্ধে লড়াইয়ে ফসলের আবর্তন অত্যন্ত গুরুত্ব দেয়। এই ফ্যাক্টর স্থায়ী ফসলের স্তরের তুলনায় ফাইটোস্যানটারি সম্ভাবনা 2- 6 গুণ কমিয়ে দেয়। এই ক্ষেত্রে, নির্দিষ্ট আগাছা, রোগ, পোকার অদৃশ্য হয়ে যায়। কর্ন স্থিতিশীল স্ব-সামঞ্জস্যতা দ্বারা চিহ্নিত করা হয় এবং এক এবং একই অঞ্চলে 4-5 বছর ধরে জন্মাতে পারে। তবে মটর, চিনি বিট, গম, বার্লি, ওটস, রাই, ভেচ এমনকি একবারে পুনরায় বপনের ক্ষেত্রেও নেতিবাচক প্রতিক্রিয়া দেখায় এবং বিপরীতে, যখন ফসলের ঘূর্ণায়নে সঠিকভাবে স্থাপন করা হয় তখন একটি বর্ধিত ফসল দেবে।

সঠিক অনুচ্ছেদ শিরোনাম কোনটি?
titleA. কীটপতঙ্গ নিয়ন্ত্রণ
titleB. শস্য রোটেশন শস্য সুরক্ষা পদ্ধতির একটি শক্তিশালী সরঞ্জাম
titleC. আগাছা ব্যবস্থাপনা
titleD. সেচ ব্যবস্থা অপ্টিমাইজেশন
উত্তর: titleB
এই ধরনের ধর্ষকরা নিজের সক্ষমতা, শক্তি প্রদর্নের হেতু, শোষণমুলক ভাবনার মানসিকতার প্রতিফলন হিসেবে এই ধরনের ধর্ষণ করে। এই ধরনের ধর্ষক মৌখিক হুমকি দেয়, হুমকির সাথে অস্ত্র দেখিয়ে ভয়ভীত করে, এবং শিকারকে নিয়ন্ত্রণ করতে যতটুকু বলপ্রয়োগ করতে হয়, ততটুকুই করে থাকে।

পাওয়ার ধর্ষক যৌন বিজয় এবং ধর্ষণের প্রতি একধরনের অলীক কল্পনার ঝোঁক দেখা যায়। তারা এটা বিশ্বাস করে যে, শিকার প্রাথমিকভাবে হয়তো ধর্ষককে বাধা দেওয়ার চেষ্টা করবে, কিন্তু তাকে পরাস্ত করার পরে, পরিশেষে ধর্ষণকে সে উপভোগই করবে। ধর্ষক বিশ্বাস করে, শিকারের সাথে যা হয়েছে, শিকার তাতে সন্তুষ্ট হয়েছে। একারণে তারা এমনকি এটাও জিজ্ঞেস করে, একই কাজের পুনরাবৃত্তি আর কখন করলে নির্যাতিতা খুশি হবে?

কারণ এটা শুধুমাত্রই তাদের এক প্রকার উদ্ভট কল্পনা। এই ধরনের ধর্ষকরা তাদের নিজেদের পারফর্মেন্সে বা শিকারের সাড়াদানে বেশি সময় সন্তুষ্ট থাকতে পারে না। তাদেরকে আরেকটা শিকার খুজে বের করতে হয়। এই ধরনের ধর্ষকদের কার্যবিধি অল্প সময়ের মধ্যে বারবার পুনরাবৃত্তি হতে পারে।

সঠিক অনুচ্ছেদ শিরোনাম কোনটি?
titleA. সামাজিক কারণ
titleB. শক্তি প্রদর্শনকারী ধর্ষণ
titleC. দারিদ্র্য
titleD. ক্রোধবশত ধর্ষণ
উত্তর: titleB
বয়সের ভারে ন্যূহ হয়ে পড়ায় ১৯১৩ সাল শেষে কোচিংয়ের দিকে ঝুঁকে পড়েন। উইনচেস্টার স্কুলে উদীয়মান ডগলাস জারদিনের উত্তরণে সহায়ক ভূমিকা পালন করেছিলেন। ক্রিকেট খেলা থেকে অবসর নেয়ার পর স্কারবোরা উৎসবে বেশকিছু প্রথম-শ্রেণীর খেলায় আম্পায়ারের দায়িত্বে ছিলেন।

২৭ ফেব্রুয়ারি, ১৯২১ তারিখে হাডার্সফিল্ডের টেলর হিল এলাকায় মাত্র ৫০ বছর বয়সে স্ট্রোকে আক্রান্ত হয়ে শোফিল্ড হেইয়ের দেহাবসান ঘটে।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. খেলার ধরন
titleC. অবসর
titleD. টেস্ট ক্রিকেট
উত্তর: titleC
এলিজাবেথীয় সময়ের কৌতুকাভিনয় বর্তমান সময়ের চেয়ে অনেক ভিন্ন ছিল। এসময়ে ইংরেজ নাট্যকার উইলিয়াম শেকসপিয়র বেশ কিছু কমেডি নাটক রচনা করেন। তিনি একাধারে অভিনেতা, পরিচালক, নাট্যকার, ও গ্লোব থিয়েটারের অংশীদার ছিলেন। তার রচিত উল্লেখযোগ্য কমেডিসমূহ হল "দ্য কমেডি অফ এররস", "লস্ট লাভ", "দ্য টু জেন্টলমেন ফ্রম ভেরোনা", "আ সামার্‌স নাইটমেয়ার" ও "দ্য টেমিং অফ দ্য শ্রু"। শেকসপিয়রীয় কৌতুকাভিনয়ে সমাপ্তি ছিল আনন্দদায়ক। এতে আবিবাহিত চরিত্রসমূহের বিয়ের মাধ্যমে গল্প সমাপ্ত হত এবং গল্পের ধরন শেকসপিয়রের অন্যান্য নাটকের তুলনায় হাসিখুশি ছিল।

১৬শ শতাব্দীর ইতালীয় কমেদিয়া দেলার্তের গোড়াপত্তন হয় পুঞ্চ অ্যান্ড জুডি শো দিয়ে। পুঞ্চ চরিত্রটি নেপোলিটান স্টক চরিত্র পুঞ্চিনেল্লা থেকে নেওয়া হয়। এই চরিত্র পরে ১৬৬২ সালে ইংল্যান্ডে মিঃ পুঞ্চ হিসেবে প্রথম রেকর্ড করা হয়। পুঞ্চ অ্যান্ড জুডি ভয়ানক কৌতুকাভিনয় হিসেবে প্রদর্শিত হত। মিঃ পুঞ্চের অরাজক সঙ প্রায়ই বিস্ময়কর হাসির উদ্রেক করত। ব্রিটিশ ইতিহাসের গুরুত্বপূর্ণ যুগের আলোচিত এই চরিত্র সম্পর্কে অধ্যাপক গ্লিন এডওয়ার্ডস বলেন, "পুঞ্চিনেল্লা পিউরিটানীয় সময়ের পরে পুনর্জীবিত ও হাস্যরস-বঞ্চিত ব্রিটিশ দর্শকদের সাথে সাথে চলে আসে। আমরা এর পরপরই পুঞ্চের নাম পরিবর্তন করি, তাকে হস্ত-পুতুলে রূপান্তর করি, এবং সে সত্যিই ব্রিটেনের অপার্থিব সম্পদ হয়ে ওঠে।

সঠিক অনুচ্ছেদ শিরোনাম কোনটি?
titleA. উৎপত্তি, এরিস্টোফানিস ও এরিস্টটল
titleB. ইতিহাস
titleC. শেকসপিয়রীয় ও এলিজাবেথীয় কৌতুকাভিনয়
titleD. প্রাচীন সংস্কৃত নাটক
উত্তর: titleC
১৯৬৫-৬৬ মৌসুমে অস্ট্রেলিয়া সফরকালে সিডনিতে গুরুতরভাবে হাঁটুর গোড়ালিতে আঘাত পান। ফলশ্রুতিতে ক্রিকেট খেলা থেকে অবসর গ্রহণ করতে বাধ্য হন। তাসত্ত্বেও, ১৯৬৬ ও ১৯৬৯ সালে নর্দাম্পটনশায়ারের পক্ষে স্বল্প কয়েকটি খেলায় অংশ নিয়েছিলেন তিনি।

২৯ বছর বয়সে ক্রিকেট খেলা থেকে ডেভিড লার্টার অবসর গ্রহণ করেন। প্রাতিষ্ঠানিক প্রশিক্ষণ গ্রহণের পূর্বে পারিবারিক পরিবহনের ব্যবসা পরিচালনায় অগ্রসর হন।

সঠিক অনুচ্ছেদ শিরোনাম কোনটি?
titleA. মূল্যায়ন
titleB. অবসর
titleC. টেস্ট ক্রিকেট
titleD. কাউন্টি ক্রিকেট
উত্তর: titleB
২২ বছর বয়েসে পেরী ফ্রান্সের সাম্যবাদী দৈনিক পত্রিকা লাইমানাইটের বৈদেশিক রাজনীতি বিভাগের দাপ্তরিক ম্যানেজার হন। এরপরে আর্জেন্টেউল কমিউনের ডেপুটি নির্বাচিত হন ১৯৩২ সালে। ১৯৩৬ সালে তিনি এই পদে পূননির্বাচিত হয়েছিলেন। ফ্রান্সের জাতীয় এসেম্বলিতে পেরি একজন দক্ষ কূটনীতিক ও আন্তর্জাতিক সম্পর্ক বিশেষজ্ঞ হয়ে ওঠেন। তিনি ফরাসী কমিউনিস্ট পার্টি ও ফ্যাসিবিরোধী সংগ্রামের নেতা হিসেবেও প্রতিষ্ঠা পান। ইতালির ফ্যাসিস্ট নেতা বেনিতো মুসোলিনির সমালোচনার পাশাপাশি স্পেনের গৃহযুদ্ধে ফ্রান্সের নীরব থাকার নিন্দা করেন। নাৎসি জার্মানিতে ফ্যাসিস্ট শাসনের তিনি ছিলেন কঠোর সমালোচক।

সঠিক অনুচ্ছেদ শিরোনাম কোনটি?
titleA. স্মৃতি
titleB. মৃত্যু
titleC. প্রারম্ভিক জীবন
titleD. বিপ্লবী কর্মকান্ড
উত্তর: titleD
ভাবের ধর্ম সম্বন্ধীয় দৃষ্টিভঙ্গি খুব উদার ছিল এবং অন্যান্য ধর্মের সত্যগুলির সঙ্গে সংশ্লেষিত ছিল। বিষয়টি প্রত্যক্ষ করা যায় তাঁর রচিত একটি মন্ত্র "ওঁম তৎ সৎ" এ, যেখানে সব ধর্মের চিহ্ন ব্যাবহৃত হয়েছে। তাঁর তোলা স্লোগান ছিল "জয় জগত" অর্থাৎ "সারা বিশ্বের জয়"। তিনি যে বিশ্বের সামগ্রিক জয় চাইতেন, সেই দৃষ্টিভঙ্গির প্রতিফলিত হয়েছে এতে। 

ভাবে, ভারতের গ্রামের সাধারণ মানুষদের জীবনযাত্রা আন্তরিকভাবে লক্ষ্য করেছেন এবং গভীর অধ্যাত্মিকতার ভিত্তিতে তিনি যেমন অসুবিধাগুলি অনুভব করেছেন তেমন তার সুরাহা করবার চেষ্টা করেছেন। এটিই তাঁর "সর্বোদয় আন্দোলনের" মূল ভিত্তি। এর আর একটি উদাহরণ হল ভূদান (জমি দান) আন্দোলন, যা শুরু হয়েছিল ১৯৫১ সালের ১৮ই এপ্রিল পোচামপল্লীতে, ৮০ টি হরিজন পরিবারের সঙ্গে কথা বলে। তিনি সারা ভারত পায়ে হেঁটে সম্পন্ন ভূস্বামীদের কাছে এই আবেদন করছিলেন, যাতে তারা তাঁকে তাদের পরিবারের এক সন্তান মনে করে জমর এক ষষ্ঠাংশ দেন, যা তিনি ভূমিহীন গরীব মানুষদের দান করেন। অহিংসা এবং সমবেদনা তাঁর দর্শনের নির্দেশকছাপ ছিল। তিনি গোহত্যা বিরোধী প্রচারও করেছিলেন। 

ভাবে বলেছিলেন,"আমি ১৩ বছর সারা ভারত পায়ে হেঁটে ঘুরেছি। আমার জীবনের বিরামহীন স্থায়ী কাজের প্রেক্ষাপটে আমি ৬টি আশ্রম গড়ে তুলেছি।

সঠিক অনুচ্ছেদ শিরোনাম কোনটি?
titleA. ধার্মিক ও সামাজিক কর্ম
titleB. ব্রহ্ম বিদ্যা মন্দির
titleC. Awards
titleD. Literary career
উত্তর: titleA
এই সংগঠন ১৯২১ সাল পর্যন্ত স্বনামে কার্যকর ছিল। এরপর তা জামিয়াত-উল-উলামা-ই-বাঙ্গালার সাথে একীভূত হয়। আঞ্জুমান বাংলা ও আসামে তাদের কার্যক্রম চালায়। ভিন্ন সংস্কৃতিতে প্রভাবিত হয়ে পড়া মুসলিমদেরকে শিরক ও বিদাত থেকে মুক্ত থাকার শিক্ষা প্রদান করা হয়। সংগঠনের সদস্যরা মক্তব, মাদ্রাসা নির্মাণ করেন ও তহবিল গঠন করেন। চট্টগ্রামে আরবি বিশ্ববিদ্যালয় স্থাপন তাদের আকাঙ্খা ছিল কিন্তু তহবিলের কারণে তা সম্ভব হয়নি।

সঠিক অনুচ্ছেদ শিরোনাম কোনটি?
titleA. পত্রিকা
titleB. প্রতিষ্ঠা
titleC. কার্যক্রম
titleD. রাজনৈতিক কর্মকাণ্ড
উত্তর: titleC
আরও দেখুন: বাগদাদি আরবি ও ইরাকের সংস্কৃতি

বাগদাদ সবসময় আরব সাংস্কৃতিক ক্ষেত্রে গুরুত্বপূর্ণ ভূমিকা পালন করেছে। বেশ কয়েকজন উল্লেখযোগ্য লেখক, সংগীতশিল্পী এবং চিত্র শিল্পী নিজস্ব ক্ষেতে অবদান রেখেছেন। এই নগরীর বিখ্যাত আরব কবি ও গায়কদের মধ্যে আছেন নিজার কাব্বানী, উম্মে কুলছুম, ফাইরুজ, সালাহ আল-হামদানি, ইলহাম আল-মাদফাই প্রমুখ।

স্থানীয় বাগদাদি আরবি ভাষা আজ ইরাকের অন্যান্য বৃহৎ নগরগুলির ভাষার চেয়ে আলাদা, যা যাযাবর আরবি উপভাষার চেয়ে আরও বৈচিত্রময় (ভার্সটিঘ, আরবি ভাষা)। মধ্যযুগের শেষদিকে একাধিকবার ধ্বংসপ্রাপ্তির কারণে  গ্রামীণ বাসিন্দাদের শহরে পুনর্বাসনের ফলে এটি ঘটেছে বলে মনে করা হয়।

বাগদাদ সম্পর্কে রচিত কাব্যগ্রন্থের জন্য দেখতে পারেন রিউভেন স্নির সম্পাদিত "বাগদাদ: কবিতার শহর" (হার্ভার্ড, ২০১৩)।

২০১৫ সালের ডিসেম্বরে বাগদাদ সাহিত্যের নগর হিসাবে ইউনেস্কোর সৃজনশীল শহরের নেটওয়ার্কে যোগদান করে।

সঠিক অনুচ্ছেদ শিরোনাম কোনটি?
titleA. স্থবিরতা এবং বহিঃআক্রমণ (দশম থেকে ষোড়শ শতাব্দী)
titleB. সাংস্কৃতিক ঐতিহ্য ধ্বংস
titleC. আবু হানিফার মসজিদ
titleD. সংস্কৃতি
উত্তর: titleD
২০১১ সালের আদমশুমারি অনুসারে সুরেন্দ্রনগর জেলার জনসংখ্যা ১,৭৫৬,২৬৮ জন, গাম্বিয়া বা মার্কিন যুক্তরাষ্ট্রের নেব্রাস্কা রাজ্যের সমান জনসংখ্যা। এটি ভারতের ২৭৪তম স্থান (মোট ৬৪০ এর মধ্যে)। এই জেলার জনসংখ্যার ঘনত্ব প্রতি বর্গকিলোমিটার (৪৩০/বর্গ মাইল) এ ১৬৭ জন রয়েছে। ২০০১-২০১১ সালের জনসংখ্যার বৃদ্ধির হার ছিল ১৫.৮৯%। সুরেন্দ্রনগরে প্রতি ১০০০ জন পুরুষের মধ্যে ৯২৯ জন মহিলার লিঙ্গ অনুপাত রয়েছে এবং সাক্ষরতার হার ৭৩.১৯%।

ভারতের ২০১১ সালে আদমশুমারি অনুসারে, ৯৮.৮৪% জনসংখ্যা এই জেলার প্রথম ভাষা গুজরাটি এবং ০.৬৯% হিন্দি ভাষায় কথা বলেন।

জনসংখ্যার বেশিরভাগই জৈন। শহরের প্রাণকেন্দ্রে অবস্থিত জৈন মন্দির শ্রী ভাসুপুজ্যস্বামী ভবন যা ১০০ বছরেরও বেশি পুরানো। অন্যান্য জনসংখ্যার মধ্যে ব্রহ্মন্, ক্ষত্রিয়, প্যাটেলস, ভঙ্কার পাশাপাশি ভারবদ, রাবারি, লুহার সুথার এবং কানসারা, মোচি অন্তর্ভুক্ত রয়েছে।

সঠিক অনুচ্ছেদ শিরোনাম কোনটি?
titleA. সংস্কৃতি
titleB. বস্ত্র
titleC. জনসংখ্যার উপাত্ত
titleD. প্রাকৃতিক সম্পদ
উত্তর: titleC
যদিও উপরে বর্ণিত রুটটি ১৯৯৩ সালের ১৫ নভেম্বর ফেডারেল রেলওয়ে উন্নয়ন আইনের অধীনে গৃহীত হয়, তবে প্রকল্পের শেষ আইনী চ্যালেঞ্জ ১৯৯৯ সালের সেপ্টেম্বর পর্যন্ত সমাধান করা সম্ভব হয়নি। এর মধ্যে ডিবি সিদ্ধান্ত গ্রহণ করে যে বক্ররেখার সর্বনিম্ন ব্যাসার্ধকে ৩৩৩০ মিটারে হ্রাস করা হবে এবং ট্র্যাকের সর্বাধিক উচ্চ-উচ্চতাটি ১৮০ মিমি (এ৩ আরও ঘনিষ্ঠভাবে অনুসরণ করতে) বাড়ানো হবে, ট্র্যাকগুলির মধ্যে ব্যবধানকে ৪.৭০ মিটার থেকে হ্রাস করে ৪.৫০ মিটার করা হয় (স্থান বাঁচাতে) এবং টানেল ক্রস-বিভাগের অঞ্চলটি ৮২ মিটার থেকে বৃদ্ধি করে ৯২ মিটার করা হয় (ট্রেনগুলিতে রূপান্তর করার জন্য উচ্চ গতির অনুমতি দিতে)। অবশেষে পরিকল্পিত এই রেলপথের উদ্দেশ্য ছিল ট্রেনগুলি দ্বারা কোলন এবং ফ্র্যাঙ্কফুর্টের মধ্যে দূরত্ব ৫৮ মিনিটের মধ্যে অতিক্রম করা। যদিও কোলন এবং ফ্রাঙ্কফুর্টে রেল জংশনে অসম্পূর্ণ কাজ করার কারণে দূরত্বটি অতিক্রম করতে সময় লাগে ৭০ মিনিট।
সঠিক অনুচ্ছেদ শিরোনাম কোনটি?
titleA. উদ্বোধন এবং প্রারম্ভিক সময়
titleB. পরিকল্পনা
titleC. ইতিহাস
titleD. নির্মাণ
উত্তর: titleB
ইংল্যান্ড কঠিন সময় পার করে দ্বিতীয় বিশ্বযুদ্ধ পরবর্তী সময়কালে। তারা ৩-০ ব্যবধানে অস্ট্রেলিয়ার কাছে পরাজিত হয়। পরবর্তীতে স্যার ডোনাল্ড ব্র্যাডম্যানের অবিশ্বাস্য কীর্তিতে ৪-০ এবং ওয়েস্ট ইন্ডিজের কাছে ২-০ ব্যবধানে হারে। উপর্যুপরি পরাজয়ের পর দলটি ভারত এবং দক্ষিণ আফ্রিকার জাতীয় ক্রিকেট দলের বিপক্ষে জয়ী হয়ে ক্ষতস্থানে প্রলেপ দেয়।

সঠিক অনুচ্ছেদ শিরোনাম কোনটি?
titleA. ইংল্যান্ডের টেস্ট ম্যাচ পরিসংখ্যান
titleB. টেস্ট বোলিং
titleC. যুদ্ধ পরবর্তী সময়কালে
titleD. ক্রীড়াশৈলী প্রদর্শন
উত্তর: titleC
শুককীট চ্যাপ্টা চিড়ের মতো, দুই-প্রান্ত গোলাকৃতি।দেহের বর্ণ সবুজ, পাশের দিকে হালকা গোলাপির ছোঁয়াযুক্ত। শরীরে, প্রধানত পিছন দিকে, হালকা রোয়া দেখা যায়। পিঁপড়েরা মাঝেমধ্যে এই শুককীটদের পরিচর্যা করে থাকে যার বিনিময়ে তারা পায় ১১ নং দেহখণ্ডে অবস্থিত দুটি গ্রন্থি থেকে নিঃসৃত মিষ্টি রস। ১২ নং দেহখণ্ডে দুটি জায়গা আছে যেখান দিয়ে দুটো বুরুশের মতো প্রত্যঙ্গ বেরিয়ে আসে আত্মরক্ষা করার প্রয়োজন হলে। ওই প্রত্যঙ্গ কিছুক্ষন দ্রুত নাড়ানোর পরই শুককীট পুনরায় তা শরীরে ঢুকিয়ে নেয়।

সঠিক অনুচ্ছেদ শিরোনাম কোনটি?
titleA. শূককীট
titleB. আকার
titleC. বৈশিষ্ট্য
titleD. মূককীট
উত্তর: titleA
প্রাপ্ত তথ্যানুযায়ী, নিবিড় পরিচর্যা কেন্দ্রের সংখ্যা এবং যান্ত্রিকভাবে শ্বাস-প্রস্বাস পরিচালনাধীন রোগীদের মানসম্মত সেবাপ্রাপ্তির মধ্যে একটি সম্পর্ক পরিলক্ষিত হয়। রোগের তীব্রতা, জনতাত্ত্বিক ধ্রুবকসমুহের মান এবং বিভিন্ন ধরনের নিবিড় পরিচর্যাকেন্দ্রের বৈশিষ্ট ( কার্যনির্বাহী বাহিনী এবং নিবির পরিচর্যাকারীদেরও অন্তর্ভুক্ত করে) সমন্বয় করার পড় দেখা যায় যে, নিবিড় পরিচর্যাকেন্দ্রের উচ্চ কর্মীহার উল্লেখযোগ্য ভাবে হাসপাতাল এবং নিবিড় পরিচর্যাকেন্দ্রে স্বল্প মৃত্যুহারের সাথে জড়িত। একটি চিকিৎসাকেন্দ্রে সাধারণভাবে দেখতে পাওয়া ৪:১ অথবা ৫:১ এই অনুপাতের প্রেক্ষিতে, একটি নিবিড় পরিচর্যা কেন্দ্রের জন্যে প্রতি ২ জন রোগীর জন্যে ১ জন সেবিকা পরামর্শিত। এই হার দেশ হতে দেশে ভিন্ন যদিও উদাহরণ সরূপ : অস্ট্রেলিয়া এবং যুক্তরাজ্যে প্রায় বেশিরভাগ নিবিড় পরিচর্যাকেন্দ্র পরিচালনায় রোগীর সংখ্যার প্রেক্ষিতে কর্মী সংখ্যা থাকে ২:১ এই আনুপাতিক হারে ( উচ্চনির্ভরশীলতা সম্পন্ন রোগীদের জন্যে যাদের দরকার ক্রমাগত পর্যবেক্ষন অথবা সাধারণ হাসপাতাল যতখানি দিতে পারে তার চাইতেও তুলনামূলকভাবে বেশি নিবিড় সেবা ) অথবা ১:১ হারে সেইসব রোগীদের জন্যে যাদের সর্বোচ্চ নিবিড় পরিচর্যা সেবা এবং অত্যন্ত বেশি পর্যবেক্ষণ প্রয়োজন যেমন উদাহরণ সরূপ, যান্ত্রিকভাবে শ্বাস-প্রশ্বাস চলমান একজন রোগী যিনিকিনা অবেদনিক এবং নিবারণ বা প্রশান্তকারি ঔষধাদি যেমন : প্রপোফল,মিডাজোলাম এবং অতিউচ্চক্ষমতা সম্পন্ন ব্যাথা নাশক যেমন : মরফিন,ফেন্টানিল এবং/অথবা রেমিফেন্টানিল প্রাপ্ত হচ্ছে।

নিবিড় পরিচর্যা কেন্দ্রের জন্যে, আন্তর্যাতিক নির্দেশনা মোতাবেক প্রতিটি রোগীকে সঠিক এবং আধুনিক চিকিৎসা বিধি ও চিকিৎসা যন্ত্রের দ্বাড়া চিত্তবিভ্রম বা বিকারের জন্যে প্রতিদিন পরিক্ষা করতে হবে। সবচেয়ে বেশি ব্যবহৃত পন্থা হচ্ছে - নিবিড় পরিচর্যাকেন্দ্রের জন্যে বিহ্বলতা বা হতবুদ্ধিতা পরিমাপক পদ্ধতি ( ইংরেজিতে সি.এ.এম-আই.সি.ইউ বা কনফিউশন এসেসমেন্ট ম্যাথড ফর আই.সি.ইউ) এবং নিবিড় পরিচর্যা কেন্দ্রের জন্যে হতবুদ্ধিতা নির্নয় নজরতালিকা ( ইংরেজিতে আই.সি.ডি.এস.সি বা ইন্টেন্সিভ কেয়ার ইউনিট ডেলিরিয়াম স্ক্রিনিং চেকলিস্ট)। এই পদ্ধতি এবং উপকরণমাধ্যমগুলো সাড়া বিশ্বের প্রায় ২০ টিরো বেশি ভাষায় অনুবাদিত হয়েছে এবং বিশ্বব্যাপি অনেক নিবিড় পরিচর্যাকেন্দ্রগুলোতে ব্যবহৃত হচ্ছে।

সঠিক অনুচ্ছেদ শিরোনাম কোনটি?
titleA. ভ্রাম্যমান নিবিড় পরিচর্যা কেন্দ্র
titleB. ইতিহাস
titleC. "চিকিৎসা সেবার মান"
titleD. "বিশেষায়িত ব্যবস্থা"
উত্তর: titleC
সদ্ধর্ম-পুণ্ডরীক সূত্র রচিত হয় সম্ভবত খ্রিস্টপূর্ব ১০০ অব্দ থেকে ১০০ খ্রিস্টাব্দের মধ্যে। সদ্ধর্ম-পুণ্ডরীকের মতে, বৌদ্ধধর্মের তিনটি যানশ্রাবকযান, প্রত্যেকবুদ্ধযান ও বোধিসত্ত্বযানপৃথক নয়, আসলে একই গন্তব্যে পৌঁছানোর একটিই পথ। এর আগের শিক্ষাগুলিকে কম সক্ষম সত্ত্বাদের সাহায্যের জন্য ‘দক্ষ পন্থা’ মনে করা হয়। এই গ্রন্থে বুদ্ধ প্রভুতরত্নের পুনরাগমনের কথা আছে। ইনি বহু যুগ আগে মারা গিয়েছিলে। বলা হয়, পরিনির্বাণের পর একজন বুদ্ধ অগম্য থাকেন না এবং তাঁর জীবৎকাল পূর্বজন্মের ফলে একটু বেশিই হয়। এই ধারণাটি এই গ্রন্থ থেকে না এলেও পরবর্তী ত্রিকায় মতবাদের ভিত্তি। পরবর্তীকালে এই ধারণা চীনের তিয়েন তাই, জাপানের তেন্ডা ও নিচিরেন শাখার সঙ্গে যুক্ত হয়।
সঠিক অনুচ্ছেদ শিরোনাম কোনটি?
titleA. বিমলকীর্তি নির্দেশ সূত্র
titleB. তিব্বতি বৌদ্ধধর্মে
titleC. সদ্ধর্ম-পুণ্ডরীক
titleD. পূণ্যভূমি সূত্র
উত্তর: titleC
জ্যাক সিমন্স নিচেরসারিতে ডানহাতে ব্যাটিং করতেন ও ডানহাতে অফ-ব্রেক বোলার হিসেবে নিজেকে আবির্ভূত করেন। সর্বদাই নিজেকে আদর্শমানের খেলোয়াড় হিসেবে ধরে রাখতে সচেষ্ট দেখান। দেখতে প্রকৃত ক্রীড়াবিদের মতো না হলেও উইকেটের কাছাকাছি এলাকায় ফিল্ডিং করতেন। ৪০ ঊর্ধ্ব বয়সেও শারীরিক দিক দিয়ে বেশ সুগঠিত ছিলেন।

২০ বছরব্যাপী খেলোয়াড়ী জীবন আনন্দের সাথে অতিবাহিত করেন। এ সময়ে ল্যাঙ্কাশায়ার দলের অবিচ্ছেদ্য অংশ ছিলেন তিনি। তবে, খুব কম সময়ই আলোচনার প্রধান বিষয়বস্তুতে পরিণত হয়েছিলেন। তিনি ঔজ্জ্বল্যহীন বোলিংয়ে অগ্রসর হতেন ও নিখুঁতভাবে বোলিং করতেন। ফলে এ ধরনের বোলিং একদিনের ক্রিকেটের জন্যে বেশ মিতব্যয়ী ছিল ও রানের চাকা থমকে দিতো। প্রথম-শ্রেণীর খেলোয়াড়ী জীবনে জ্যাক সিমন্স বেশ বিশ্বস্ততার সাথে দায়িত্ব পালন করেছেন। অধিকাংশ সময়ই প্রতি মৌসুমে পাঁচ শতাধিক রান ও পঞ্চাশোর্ধ্ব উইকেট লাভে সক্ষমতা দেখিয়েছেন।

সঠিক অনুচ্ছেদ শিরোনাম কোনটি?
titleA. শৈশবকাল
titleB. খেলার ধরন
titleC. অস্ট্রেলীয় ঘরোয়া ক্রিকেট
titleD. অবসর
উত্তর: titleB
অয়মিয়াকনে গড়ে ৮ মাসই থাকে শীতকাল। ফলে বেশিরভাগ ক্ষেত্রেই সেখানকার স্থানীয়দের খাদ্যাভ্যাস মূলত মাংসভিত্তিক। হিমশীতল তাপমাত্রায় ফসলের জন্মানো সম্ভব হয় না বলে মাঝে মাঝে কাঁচা বা হিমায়িত খাওয়া হয়। কিছু স্থানীয় খাদ্যের মধ্যে রয়েছে স্ট্রোগেনিনা, যা কাঁচা, দীর্ঘ-কাটা হিমায়িত মাছ; বল্গাহরিণের মাংস; কাঁচা, ঘোড়ার হিমায়িত কলিজা এবং ম্যাকারণির সঙ্গে ঘোড়ার রক্তের হিমায়িত টুকরা। মাছ হিসেবে তারা স্যামন, হোয়াইট ফিশ খায়। মাছ-মাংস সংরক্ষণের জন্য তারা কোনো রেফ্রিজারেটর ব্যবহার করে না, বরং পানি থেকে তোলার সঙ্গে সঙ্গে মাছ হিমায়িত হয়ে যায়।

সঠিক অনুচ্ছেদ শিরোনাম কোনটি?
titleA. নামকরণ
titleB. জলবায়ু
titleC. খাদ্যাভ্যাস
titleD. সংস্কৃতি
উত্তর: titleC
কৈশোরে তিনি বজ্রকীলয়, হেবজ্র, চক্রসম্বর প্রভৃতি সম্বন্ধে শিক্ষালাভ করে ষোল বছর বয়সে বেদোং বৌদ্ধবিহারে অভিধর্মকোশ ও অভিধর্মসমুচ্চয়ের ওপর ভারতীয় পন্ডিতদের টীকাভাষ্যগুলি অধ্যয়ন করতে যাত্রা করেন। ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর বিখ্যাত পন্ডিত র্গোদ-ত্শাং-পা-ম্গোন-পো-র্দো-র্জের নিকট তিনি মহামুদ্রা সম্বন্ধে শিক্ষালাভ করেন। কুড়ি বছর বয়সে তিনি ভিক্ষুর শপথ গ্রহণ করেন। পরবর্তী বারো বছর তিনি কালচক্র সম্বন্ধে শিক্ষালাভ করেন।

সঠিক অনুচ্ছেদ শিরোনাম কোনটি?
titleA. র্গ্যাল-বা-কার্মা-পাদের সান্নিধ্য
titleB. পরিভ্রমণ
titleC. জন্ম
titleD. শিক্ষা
উত্তর: titleD
আধুনিক কণাভিত্তিক পদার্থবিজ্ঞানের মান তত্ত্বে পদার্থকে বিপুল সংখ্যক অণু ও পরমাণুর সমষ্টি হিসেবে কল্পনা করা হয়। পরমাণু হল মৌলিক পদার্থের রাসায়নিক ধর্মাবলি প্রদর্শনকারী ক্ষুদ্রতম একক। পরমাণুর অভ্যন্তরে ধনাত্মক আধানের প্রোটন ও আধানহীন নিউট্রন কণা নিয়ে গঠিত একটি পরমাণুকেন্দ্র বা নিউক্লিয়াস থাকে এবং একে ঘিরে "আবর্তনশীল" ঋণাত্মক আধানের ইলেকট্রন কণাসমূহের একটি "মেঘ" থাকে যা পরমাণুটির "দখলকৃত স্থান" বা আয়তন নির্ধারণ করে। পরমাণুর অভ্যন্তরের প্রোটন কণার সংখ্যা কোনও মৌলিক পদার্থের রাসায়নিক ধর্ম নির্ধারণ করে। পরমাণুগুলি একে অপরের সাথে তড়িৎযোজী, সমযোজী, সন্নিবেশ, ধাতব, ইত্যাদি রাসায়নিক বন্ধনে আবদ্ধ হয়ে স্থিতিশীল মৌলিক বা যৌগিক অণু গঠন করে। অণুগুলি আবার বিভিন্ন ধরনের আন্তঃআণবিক আকর্ষণ বলের মাধ্যমে একে অপরের সাথে যুক্ত হয়ে ইন্দ্রিয়গ্রাহ্য বা পরীক্ষাগারে পর্যবেক্ষণযোগ্য স্থূল পদার্থ তৈরি করে, যেগুলি বিভিন্ন অবস্থা বা দশায় বিরাজ করতে পারে (কঠিন, তরল, বায়বীয়, ইত্যাদি)।

সঠিক অনুচ্ছেদ শিরোনাম কোনটি?
titleA. ধ্রুপদী-উত্তর যুগে ইসলামী চিন্তাবিদদের আলোচনায় পদার্থ
titleB. কণা পদার্থবিজ্ঞানে পদার্থের আলোচনা
titleC. পদার্থ নিয়ে গবেষণার ইতিহাস
titleD. কণাভিত্তিক মান তত্ত্ব অনুযায়ী পদার্থের গঠন
উত্তর: titleB
১৯৭৬-৭৭ মৌসুমের গ্রীষ্মকালে ধীরলয়ে যাত্রা শুরু করেন গ্যারি কোজিয়ার। পাকিস্তানের বিপক্ষে টেস্ট দলে সৌভাগ্যবশতঃ স্থান পেয়েছিলেন তিনি। এছাড়াও, সাউথ অস্ট্রেলিয়ার পক্ষে বেশ কয়েকটি খেলায় অধিনায়কত্ব করেছেন। কোজিয়ার বলেন আমি এটি ভালোবাসি। দর্শকেরা বলে থাকেন যে, এটি আমার ব্যাটিংকে সমৃদ্ধ করেছে কিন্তু, ঐ পর্যন্তই। জেফ থমসনের নেতৃত্বাধীন কুইন্সল্যান্ডের বিপক্ষে ৪২ রানের ইনিংসটি সাউথ অস্ট্রেলিয়ার পক্ষে নিজের সেরা ইনিংসরূপে আখ্যায়িত করেছেন গ্যারি কোজিয়ার।

প্রথম টেস্টের প্রথম ইনিংসে ৩৩ রান তুলেন। দ্বিতীয় ইনিংসে ২৫ রানে অপরাজিত ছিলেন তিনি। এ পর্যায়ে তিনি ও রড মার্শ জয়ের দিকে ধাবিত হতে অস্বীকৃতি জানিয়েছিলেন।

এরফলে গ্যারি কোজিয়ার বেশ সমালোচিত হন। এ প্রসঙ্গে জানুয়ারি, ১৯৭৭ সালে ইয়ান চ্যাপেল ক্রিকেটার সাময়িকীতে নিবন্ধ প্রকাশ করেছিলেন। দ্বিতীয় টেস্টের প্রথম ইনিংসে ১৬৮ রান তুলে অস্ট্রেলিয়ার বিজয়ে গুরুত্বপূর্ণ ভূমিকা পালন করেছিলেন। এরপর কোজিয়ার চ্যাপেলের প্রতিবেদন সম্পর্কে মন্তব্য করেন যে, প্রকৃত ঘটনা হলো আমি তার বক্তব্যকে ভুল প্রমাণিত করতে সচেষ্ট ছিলাম। ঐ নিবন্ধ প্রকাশের ফলেই আমি সেঞ্চুরি পেয়েছি।

তৃতীয় টেস্টের প্রথম ইনিংসে ৫০ রান তুলে দলের পক্ষে সর্বোচ্চ সংগ্রাহক হলেও দ্বিতীয় ইনিংসে মাত্র ৪ রান তুলেন। ফলশ্রুতিতে, অস্ট্রেলিয়া পরাজয়ের মুখোমুখি হয়।

ফেব্রুয়ারি, ১৯৭৭ সালে এক সাক্ষাৎকারে তিনি বলেন যে, ‘আমার নিজের যোগ্যতা সম্পর্কে সন্দিহান ছিলাম। আমি তখনো টেস্ট ব্যাটসম্যান হিসেবে নিজেকে মেলে ধরতে পারিনি। আমাকে বহুদূর যেতে হবে। ঐ মুহুর্তে আমি একটি ভালো ইনিংস খেললেও পরবর্তী তিনটিতে ব্যর্থ হচ্ছি। আমি জানি না কেন তা হচ্ছে। খুব সম্ভবতঃ আমার বিশ্রামের প্রয়োজন ছিল। সর্বোপরি আমি নিজেকে মেলে ধরার চেষ্টা করছিলাম। আমি শুনতে পেরেছি যে আমাকে অফ স্ট্যাম্পের দিকে যেতে হবে। আমি অতিরিক্ত ওজনকে টেনে ধরছি।’

সঠিক অনুচ্ছেদ শিরোনাম কোনটি?
titleA. ওয়েস্ট ইন্ডিজের মুখোমুখি
titleB. ভারতের মুখোমুখি, ১৯৭৭-৭৮
titleC. পাকিস্তানের মুখোমুখি, ১৯৭৬-৭৭
titleD. নিউজিল্যান্ড গমন
উত্তর: titleC
বিভিন্ন বিষয়কে উল্লেখ করে বাংলায় পুতুল তৈরি হয়। বাংলার শ্রমজীবি মানুষের প্রতীক হিসাবে বাংলার পুতুল তৈরি হয়। যা বাংলার সমাজজীবনকে প্রতিভাত করে। আবার ঐতিহাসিক বিষয়ও পুতুলের মাধ্যমে ফুটে উঠেছে। এছাড়া আদিবাসী দেবতাদের উদ্দেশ্যে যেমন পুতুল তৈরি হয়েছে, আবার সে রকম ভাবেই মনসা দেবীর বা শিবের উদ্দেশ্যেও পুতুল তৈরি করা হয়েছে। বাংলার লৌকিক ধর্মের সাথে ওতপ্রোতভাবে জড়িয়ে আছে।

সঠিক অনুচ্ছেদ শিরোনাম কোনটি?
titleA. মাটির পুতুল
titleB. সাহিত্যে পুতুল
titleC. উপজীব্য
titleD. যাদুবিদ্যায় পুতুল
উত্তর: titleC
দার্শনিক আলোচনা সমূহে গোপনীয়তার ধারণার ঐতিহাসিক উৎপত্তি লক্ষ করা যায়। সবচেয়ে বিখ্যাত হলো মহামান্য এরিস্টটলের মানুষের জীবনের ভিন্ন দুইটি দিকের দর্শনঃ একটি হলো নাগরিকদের উম্মুক্ত/প্রকাশ্য দিক, যা তাদের রাজনৈতিক জীবনের সাথে জড়িত এবং অন্যটি হলো পারিবারিক ক্ষেত্র, যা পারিবারিক জীবনের সাথে জড়িত। আমেরিকাতে ১৮৯০ সালের দিকে গোপনীয়তার আইনগুলির বিকাশের পূর্ব পর্যন্ত গোপনীয়তার উপর বিশদ ও নিয়মতান্ত্রিক গ্রন্থ দেখা যায়নি।

সঠিক অনুচ্ছেদ শিরোনাম কোনটি?
titleA. তথ্য সংগ্রহ
titleB. সীমিত তথ্য প্রদানের অধিকার
titleC. ইতিহাস
titleD. গোপনীয়তার মাত্রা
উত্তর: titleC